તે સંદર્ભમાં જ કેટલાક નેતાઓએ નિવેદનો આપ્યા છે કે નીતિશ પર ભરોસો કરવો મુશ્કેલ છે. તેઓ અમુક વચન આપતા હોઇએ તો સાથે લઇએ એવું પણ સાથોસાથ કહ્યું છે, કેમ કે ગણિત પ્રમાણે બિહારમાં નીતિશને સાથે લેવા જરૂરી છે. ભાજપ અને જેડી (યુ) સંયુક્ત રીતે બિહારમાં હજી પણ મજબૂત છે. આરજેડી અને કોંગ્રેસની જોડી થોડી ટક્કર આપશે, પણ પૂરતી નહિ. ભાજપ વિરોધી મતો વહેંચાઇ જતા રોકવાની જે ઓરિજિનલ યોજના છે, તે પ્રમાણે બિહારમાં જેડી(યુ)એ પણ વિપક્ષની સાથે રહેવું પડે. યુપી પછી બિહાર લોકસભા માટે અગત્યનું રાજ્ય છે. મહારાષ્ટ્ર પણ 48 બેઠકો સાથે અગત્યનું રાજ્ય છે. ત્યાં પણ શિવસેનાની સ્થિતિ નીતિશ જેવી જ છે. શિવસેના અલગ રહીને લડે તો હેતુ ઊંધો પડે. ફાયદો ભાજપને થાય. બિહારમાં પણ નીતિશ છેવટે ભાજપને છોડીને એકલા લડવાની કોશિશ કરે તો હેતુ ઊંધો પડે. ફાયદો ભાજપને થાય.